b'\n_START_ARTICLE_\nViktor Kotnik\n_START_SECTION_\n\xc5\xbdivljenjepis\n_START_PARAGRAPH_\nViktor Kotnik je leta 1934 diplomiral na montanisti\xc4\x8dni visoki \xc5\xa1oli v Leobnu. Od leta 1934 do 1944 je bil obratni in razvojni in\xc5\xbeenir v jeseni\xc5\xa1ki \xc5\xbeelezarni, nato je sodeloval v NOB. Po koncu vojne je bil tehni\xc4\x8dni vodja \xc5\xbdelezarne Jesenice in od 1947 do 1951 generalni direktor Generalne direkcije \xc4\x8drne metalurgije FLRJ, nato od 1952 do 1958 namestnik in nato direktor Zavoda za gospodarsko planiranje LRS ter do 1962 republi\xc5\xa1ki sekrtar za industrijo in obrt. Leta 1974 je bil imenovan na mesto direktorja biroja za raziskave pri \xc5\xbdelezni\xc5\xa1ko transportnem podjetju Ljubljana. Kotnik se je veliko ukvarjal z na\xc4\x8drtovanjem in razvojem slovenskega in jugoslovanskega gospodarstva, zlasti \xc4\x8drna metalurgije in prometa.'